
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1859 

8 Ιουλίου 2014 


ΑΠΟΦΑΣΕΙ Σ 

Αριθ. Κ1-1119 (1) 

Ορισμός τριών τουριστικών περιοχών της Ελλάδας, 
όπου επιτρέπεται πιλοτικά για ένα (1) έτος η προαι¬ 
ρετική λειτουργία των εμπορικών καταστημάτων και 
τις υπόλοιπες Κυριακές, πέραν των αναφερομένων 
στην παρ. 1 του άρθρου 16 του Ν. 4177/2013. 

Ο ΥΦΥΠΟΥΡΓΟΣ 

ΑΝΑΠΤΥΞΗΣ ΚΑΙ ΑΝΤΑΓΩΝΙΣΤΙΚΟΤΗΤΑΣ 

Έχοντας υπόψη: 

1. Τις διατάξεις: 

Α. Της παρ. Ια Υποπαρ. ΣΤ. 5 του άρθρου πρώτου του 
ν. 4254/2014 (Α' 85) «Μέτρα στήριξης και ανάπτυξης 
της ελληνικής οικονομίας στο πλαίσιο εφαρμογής του 
ν. 4046/2012 και άλλες διατάξεις», με το οποίο προστέ¬ 
θηκε παράγραφος 5 στο άρθρο 16 του ν. 4177 (Α' 173). 

Β. Της παρ. 11 του άρθρου 10 του ν. 2741/1999 «Ενιαίος 
Φορέας Ελέγχου Τροφίμων, άλλες ρυθμίσεις θεμάτων 
αρμοδιότητας Υπουργείου Ανάπτυξης και λοιπές δι¬ 
ατάξεις» (Α' 199), όπως αντικαταστάθηκε με την παρ. 
3 του άρθρου 6 του ν. 3139/2003 «Ρυθμίσεις για τα 
καζίνα Πάρνηθας και Κέρκυρας και άλλες διατάξεις» 
(Α' 100) και με την παρ. 11 του άρθρου 11 του ν. 4038/2012 
«Επείγουσες ρυθμίσεις που αφορούν την εφαρμογή του 
μεσοπρόθεσμου πλαισίου δημοσιονομικής στρατηγικής 
2012-2015» (Α' 14). 

Γ. Του Π.Δ. 397/1988 «Οργανισμός του Υπουργείου 
Εμπορίου» (Α' 185), όπως ισχύει. 

Δ. Του Π.Δ. 59/1996 «Σύσταση Γενικής Γραμματείας 
Εμπορίου στο Υπουργείο Ανάπτυξης και καθορισμός 
αρμοδιοτήτων της» (Α' 51). 

Ε. Του άρθρου 90 του Π.Δ. 63/2005 «Κώδικα Νομοθε¬ 
σίας για την Κυβέρνηση και τα Κυβερνητικά Όργανα» 
(Α' 98). 

ΣΤ. Του Π.Δ. 118/2013 «Τροποποίηση του π.δ. 85/2012 
(Α' 141) - Ίδρυση Υπουργείου Υποδομών, Μεταφορών 
και Δικτύων και Υπουργείου Πολιτισμού και Αθλητισμού 
και μετονομασία των Υπουργείων Ανάπτυξης, Ανταγω¬ 
νιστικότητας, Υποδομών, Μεταφορών και Δικτύων και 
Παιδείας και Θρησκευμάτων, Πολιτισμού και Αθλητισμού 
σε Υπουργείο Ανάπτυξης και Ανταγωνιστικότητας και 
σε Υπουργείο Παιδείας και Θρησκευμάτων αντιστοίχως» 
(Α' 152). 


Ζ. Του Π.Δ. 89/2014 «Διορισμός Υπουργών, Αναπληρω¬ 
τών Υπουργών και Υφυπουργών» (Α' 134). 

Η. Της υπ’ αριθμ. 34658/04-07-2014 Απόφασης του 
Πρωθυπουργού - Υπουργού Ανάπτυξης και Ανταγωνιστι¬ 
κότητας «Ανάθεση αρμοδιοτήτων στους Υφυπουργούς 
Ανάπτυξης και Ανταγωνιστικότητας» (Β' 1825). 

2. Τα αποτελέσματα της διαβούλευσης με τοπικούς 
και συλλογικούς φορείς (ΚεντρικήΈνωση Επιμελητηρί¬ 
ων, ΓΣΕΒΕΕ, ΕΣΕΕ, ΣΕΒ, ΣΕΤΕ, ΣΕΛΠΕ και Εμπορικούς 
Συλλόγους), η οποία διεξήχθη στο πλαίσιο καθορισμού 
των προσφορότερων τουριστικών περιοχών για την 
εφαρμογή πιλοτικά για ένα έτος της προαιρετικής 
λειτουργίας των εμπορικών καταστημάτων όλες τις 
Κυριακές του έτους. 

3. Το γεγονός ότι με την παρούσα δεν προκαλείται 
δαπάνη σε βάρος του Κρατικού Προϋπολογισμού απο¬ 
φασίζουμε: 

Άρθρο 1 

Οι τρεις (3) τουριστικές περιοχές της χώρας, όπου 
επιτρέπεται πιλοτικά για ένα (1) έτος η προαιρετική 
λειτουργία των εμπορικών καταστημάτων και τις υπό¬ 
λοιπες Κυριακές, πέραν των αναφερομένων στην παρ. 
1 του αρθρ. 16 του Ν. 4177/2013 είναι: 

1. Περιφέρεια Αττικής και ειδικότερα: 

(α) Ιστορικό κέντρο Δήμου Αθηναίων, όπως αυτό προσ¬ 
διορίζεται και οριοθετείται από το Π.Δ. 21.9/13.10.1979 
(ΦΕΚ Δ' 567) όπως ισχύει. 

(β) Δήμος Ραφήνας-Πικερμίου. 

2. Περιφέρεια Κεντρικής Μακεδονίας και ειδικότερα: 
(α) Ιστορικό κέντρο Δήμου Θεσσαλονίκης, όπως αυτό 

προσδιορίζεται και οριοθετείται από την Υ.Α. ΥΠΠΟ/ 
ΔΙΛΑΠ/Γ/3046/510 09/14.10.1994 (ΦΕΚ Β' 833). 

(β) Περιφερειακή ενότητα Χαλκιδικής 

3. Περιφέρεια Νοτίου Αιγαίου και ειδικότερα: 

(α) Δήμος Ρόδου 

(β) Δήμος Κω 

(γ) Δήμος Σύρου-Ερμούπολης 
(δ) Δήμος Μυκόνου 
(ε) Δήμος Θήρας 

Άρθρο 2 

Ορίζεται ως φορέας παρακολούθησης της δράσης για 
την εξαγωγή συγκριτικών συμπερασμάτων, τόσο κατά 
την εφαρμογή της πιλοτικής περιόδου του ενός έτους, 

όσο και αμέσως μετά την λήξη εφαρμογής του μέτρου, 
η Κεντρική Ένωση Επιμελητηρίων Ελλάδος. 

Άρθρο 3 

Η Κεντρική Ένωση Επιμελητηρίων Ελλάδος διαβουλεύ- 
εται με τοπικούς φορείς των καθορισμένων περιοχών 
εφαρμογής του μέτρου και με εκπροσώπους συλλογι¬ 
κών φορέων (όπως ΚΕΔΕ, ΕΝ.ΠΈ, ΓΣΕΒΕΕ, ΕΣΕΕ, ΣΕΒ, 
ΣΕΤΕ, ΣΕΛΠΕ και Εμπορικούς Συλλόγους) και υποβάλλει 
σχετικά πορίσματα περιοδικά και οριστικές προτάσεις 


με τη λήξη της πιλοτικής εφαρμογής στη Γενική Γραμ- 
ματεία Εμπορίου. 

Άρθρο 4 

Η ισχύς της παρούσης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Ιουλίου 2014 

Ο ΥΦΥΠΟΥΡΓΟΣ 

ΓΕΡΑΣΙΜΟΣ ΓΙΑΚΟΥΜΑΤΟΣ 

